കൊല്ലം - തിരുവനന്തപുരം തീവണ്ടിപ്പാത

ദക്ഷിണ റെയിൽവേയുടെ ഭാഗമായി കൊല്ലത്തെയും തിരുവനന്തപുരത്തെയും ബന്ധിപ്പിക്കുന്ന പാതയാണ് കൊല്ലം-തിരുവനന്തപുരം തീവണ്ടിപ്പാത. കൊല്ലം-ചെങ്കോട്ട റെയിൽപ്പാതയുടെ തുടർച്ചയായി 1918 ജനുവരി 4-ന് ആരംഭിച്ചതാണ് ഈ പാത.
 ചരിത്രം 
1902-ൽ ദക്ഷിണേന്ത്യൻ റെയിൽവേ കമ്പനി തിരുവിതാംകൂറിന്റെ വ്യാവസായിക തലസ്ഥാനമായിരുന്ന കൊല്ലത്തെയും മദ്രാസിനെയും ബന്ധിപ്പിച്ചുകൊണ്ട് കൊല്ലം - ചെങ്കോട്ട തീവണ്ടിപ്പാത ആരംഭിച്ചു. കൊല്ലം നഗരത്തിന്റെ വാണിജ്യ പ്രാധാന്യം മനസ്സിലാക്കിയ ബ്രിട്ടീഷുകാർ കശുവണ്ടിയും കുരുമുളകും സുഗന്ധവ്യഞ്ജനങ്ങളും സുഗമമായി കൊണ്ടുപോകുന്നതിനായാണ് ഇങ്ങനെയൊരു പാത തുടങ്ങിയത്. ദക്ഷിണേന്ത്യൻ റെയിൽവേ കമ്പനി കൊല്ലം-ചെങ്കോട്ട തീവണ്ടിപ്പാതയെ 1918 ജനുവരി 4-ന് തിരുവനന്തപുരത്തെ ചാല വരെയും 1931-ൽ തിരുവനന്തപുരം സെൻട്രൽ (തമ്പാനൂർ) വരെയും ദീർഘിപ്പിച്ചു. തിരുവനന്തപുരം റെയിൽവേ ഡിവിഷനാണ് കൊല്ലം - തിരുവനന്തപുരം തീവണ്ടിപ്പാതയുടെ നിയന്ത്രണ ചുമതല വഹിക്കുന്നത്.

 സ്റ്റേഷനുകൾ 
 നം. സ്റ്റേഷൻ നിലവാരം 1 കൊല്ലം ജംഗ്‌ഷൻ NSG-2 2 ഇരവിപുരം HG-2 3 മയ്യനാട് NSG-6 4 പരവൂർ NSG-5 5 കാപ്പിൽ HG-3 6 ഇടവ NSG-6 7 വർക്കല NSG-4 8 അകത്തുമുറി HG-3 9 കടയ്ക്കാവൂർ NSG-6 10 ചിറയിൻകീഴ് NSG-5 11 പെരുങ്കുഴി HG-2 12 മുരുക്കുംപുഴ NSG-6 13 കണിയാപുരം HG-2 14 കഴക്കൂട്ടം NSG-5 15 വേളി HG-2 16 കൊച്ചുവേളി NSG-3 17 പേട്ട NSG-6 18 തിരുവനന്തപുരം സെൻട്രൽ NSG-2

 അവലംബം 

 പുറംകണ്ണികൾ 

വർഗ്ഗം:കേരളത്തിലെ തീവണ്ടിപ്പാതകൾ
വർഗ്ഗം:ഇന്ത്യയിലെ റെയിൽ ഗതാഗതം
*